Канстанцін Аляксеевіч Кучынскі

Канстанцін Кучынскі (нар. , ) — беларускі футбаліст, абаронца казахстанскага клуба «Жэтысу» з Талдыкаргана.

 Клубная кар’ера 
Выхаванец сталічнага РЦАР-БДУ, з 2015 года пачаў выступаць у Першай лізе за «Зорку-БДУ». У сакавіку 2016 года на правах арэнды далучыўся да мінскага «Дынама», дзе стаў выступаць за дубль. У студзені 2017 года падпісаў з дынамаўцамі паўнавартасны кантракт. Сезон 2017 правёў у дублі, а ў сакавіку 2018 года быў аддадзены ў арэнду ў «Ліду».

У лістападзе 2018 года вярнуўся з арэнды ў «Дынама», а ў сакавіку 2019 года пасля прагляду далучыўся да бабруйскай «Белшыны». Замацаваўся ў асноўным складзе бабруйчан і дапамог камандзе выйсці ў Вышэйшую лігу.

У лютым 2020 года падоўжыў пагадненне з «Белшынай». Працягваў выступаць у стартавым складзе бабруйчан, але не выратаваў каманды ад вылету ў Першую лігу. У снежні 2020 года пакінуў бабруйскі клуб.

З мая 2021 года пачаў прыцягвацца да складу мінскага «Дынама». Гуляў пераважна за дубль, правёў 2 матчы за клуб у Вышэйшай лізе. У снежні 2021 года па заканчэнні кантракта пакінуў «Дынама».

У студзені 2022 года трэніраваўся з «Мінскам», а ў лютым падпісаў кантракт з «Гомелем», дзе замацаваўся ў стартавым складзе. У студзені 2023 года падоўжыў кантракт з гомельскім клубам.

У пачатку 2024 года, пакінуўшы «Гомель», трэніраваўся з гродзенскім «Нёманам» і салігорскім «Шахцёрам», а ў сакавіку стаў іграком «Іслачы». У ліпені 2024 года пакінуў клуб і далучыўся да казахстанскага «Жэтысу».

 Міжнародная кар’ера 
У 2014—2015 гадах гуляў за юнацкую зборную Беларусі (да 17 гадоў) у кваліфікацыі чэмпіянату Еўропы.

У 2016—2017 гадах гуляў за юніёрскую зборную Беларусі (да 19 гадоў) у кваліфікацыі чэмпіянату Еўропы.

14 лістапада 2018 года дэбютаваў у моладзевай зборнай Беларусі, адгуляўшы ўсе 90 хвілін у таварыскім матчы супраць Харватыі (1:3). У далейшым стаў адным з асноўных абаронцаў зборнай.

 Дасягненні 
 Бронзавы прызёр чэмпіянату Беларусі: 2021
 Уладальнік Кубка Беларусі: 2022
 Пераможца Першай лігі чэмпіянату Беларусі: 2019

 Статыстыка выступленняў 
СезонДывізіёнКлубМатчыГалы 2015  Д2  Зорка-БДУ  4  0 2016  дубль  Дынама  18  0 2017  дубль  Дынама  29  2 2018  Д2  Ліда  20  2 2019  Д2  Белшына  19  0 2020  Д1  Белшына  24  0 2021  Д1  Дынама  2  0 2022  Д1  Гомель  25  0 2023  Д1  Гомель  27  2 2024 (1)  Д1  Іслач  14  1

 Крыніцы 

Катэгорыя:Футбалісты Беларусі
Катэгорыя:Ігракі ФК Энергетык-БДУ
Катэгорыя:Ігракі ФК Дынама Мінск
Катэгорыя:Ігракі ФК Ліда
Катэгорыя:Ігракі ФК Белшына
Катэгорыя:Ігракі ФК Гомель
Катэгорыя:Ігракі ФК Іслач
Катэгорыя:Ігракі ФК Жэтысу Талдыкарган